Kaip tie paukščiai vadinasi?
Kaip tie paukščiai vadinasi
Kurie pakyla saulėleidžių aušroj
Ir naktį žvaigždėmis maitinasi,
Paskum pradingsta tolumoj?

Kaip tos šalys vadinasi,
Kur nėra amžių praeities?
Kur dienos miršta neatėję
Iš liūdnos praeities?

Ir sninga metai man po kojų
Diena vis už dienos…
Naktis sumerkia juodus blakstienus
Kitos dienos…

Atskriskit paukščiai iš saulės marių,
Jums atiduosiu širdį sulest,
Kad pasakytut, kur dienos mano?
Vai kur nuėjo jaunatvė ta?..

Cvirka Petras
Eilėraščiai